CELEX: 62013TN0430
Language: sk
Date: 2013-08-19 00:00:00
Title: Vec T-430/13 P: Odvolanie podané 19. augusta 2013 : Európsky hospodársky a sociálny výbor (EHSV) proti rozsudku Súdu pre verejnú službu z  26. júna 2013 vo veci F-21/12, Achab/EHSV

9.11.2013   
            
            
               SK
            
            
               Úradný vestník Európskej únie
            
            
               C 325/38
            
         Odvolanie podané 19. augusta 2013: Európsky hospodársky a sociálny výbor (EHSV) proti rozsudku Súdu pre verejnú službu z 26. júna 2013 vo veci F-21/12, Achab/EHSV
   (Vec T-430/13 P)
   2013/C 325/63
   Jazyk konania: francúzština
   
      Účastníci konania
   
   
      Odvolateľ: Európsky hospodársky a sociálny výbor (EHSV) (v zastúpení: M. Arsène, splnomocnený zástupca, za právnej pomoci D. Waelbroeck a A. Duron, advokáti)
   
      Ďalší účastník konania: Mohammed Achab (Brusel, Belgicko)
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu vo veci F-21/12 v rozsahu, v akom zrušuje rozhodnutie EHSV z 9. júna 2011 týkajúce sa vymáhania príspevku na expatriáciu vyplateného pánovi Achabovi od 1. júla 2010, a nariaďuje EHSV znášať vlastné trovy konania a nahradiť trovy konania, ktoré vznikli odvolateľovi v konaní v prvom stupni,
            
         
               —
            
            
               vyhovel návrhom, ktoré odvolateľ uvádza v odvolaní, čiže zamietnuť žalobu v celom rozsahu ako nedôvodnú,
            
         
               —
            
            
               zaviazal odporcu v odvolacom konaní na náhradu trov tohto konania a konania pred Súdom pre verejnú službu.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza päť odvolacích dôvodov.
   
               1.
            
            
               Prvý odvolací dôvod založený na nesprávnom právnom posúdení, keďže SVS nesprávne usúdil, že neboli splnené podmienky vymáhania plnenia bez právneho dôvodu.
            
         
               2.
            
            
               Druhý dôvod založený na nesprávnom právnom posúdení, keďže prijatý rozsudok prispieva k bezdôvodnému obohateniu žalobcu v prvom stupni.
            
         
               3.
            
            
               Tretí dôvod založený na zjavnom nesprávnom posúdení, keďže SVS nesprávne usúdil, že EHSV nikdy neadresoval svojim zamestnancom oznámenie s cieľom upriamiť ich pozornosť na dôsledky naturalizácie.
            
         
               4.
            
            
               Štvrtý dôvod založený na nesprávnom právnom posúdení, keďže SVS porušil zásadu, podľa ktorej sa finančné ustanovenia musia uplatňovať striktne, a zásadu, podľa ktorej sa ustanovenia o výnimkách musia vykladať obmedzujúco a reštriktívne.
            
         
               5.
            
            
               Piaty dôvod založený na nesprávnom právnom posúdení, pokiaľ ide o rozdelenie trov konania.